ร้านอยู่ตรงข้ามฟู๊ดแลนด์แค่เดินข้ามถนน ร้านเปิดมานานหลายปีแล้วเคยกินตั้งแต่สมัยก่อน นึกขึ้นได้เลยแวะมาชิมหน่อย วันนี้ว่าจะมากินข้าวมันไก่แต่ดันหมดเลยต้องสั่งเมนูอื่น 
อาหารแนะนำ ผมว่าพวกตุ๋นร้านนี้อร่อยเลยเช่นพวกไก่ตุ๋นมะนาวดอง หอมมะนาว รสชาติกำลังดีไม่เปรี้ยวเกินไปไก่ก็ตุ๋นได้ที่
ข้าวหน้าเป็ดย่าง เป็ดย่างร้านนี้ผมรู้สึกว่ามันไม่เปื่อยเหมือนเอ็มเค แต่ก็ไม่เหนียวมากน้ำราดอร่อยเลยทีเดียว
ข้าวขาหมู ผมว่าธรรมดา ไม่แย่และก็ไม่เลิศ แต่รู้สึกขาหมูเหมือนจะทอดก่อนมาต้ม ทำให้ไขมันใต้ชั้นหนังไม่ค่อยมี น้ำจิ้มเปรี้ยวไปนิด